Saab 340

A Saab 340 légcsavaros gázturbinás repülőgép két General Electric (CT7) hajtóművel, amelyet a Saab és a Fairchild fejlesztett ki. A Fairchild egy korai szakaszban kilépett az együttműködésből, és így az eredetileg SF-340 néven szereplő gépet Saab 340-re nevezték át. Az első próbarepülést 1983-ban hajtották végre és a típust 1984-ben hagyták jóvá. Összesen 459 példányt építettek. Egy teherszállító változatot Kanadában fejlesztettek ki. Az alapváltozatban 34 utas fér el (innen a név). A SAAB 340-et jelenleg is használja a svéd légierő, a japán parti őrségnek (JCG) pedig négy ilyen típusú kereső és mentő (SAR) repülőgépe van. A repülőgép gyártása 1998-ban leállt, de a típus továbbra is használatban van és 2011. augusztusáig 11,2 millió repülést hajtott végre. Változatok Saab 340A 30-36 férőhelyes kis hatótávolságú repülőgép, két 1735 lóerős (1215kW) General-Electric CT7-5A2 turbopropeller motorral, utasszállító, VIP és teherszállító kivitelben. (340A-001 — 340A-159) Saab 340AF a Saab 340A teherszállító verziója Saab 340B 33-36 férőhelyes kis hatótávolságú repülőgép, két 1870 lóerős (1394kW) General-Electric CT7-9B turbopropeller motorral. (340B-160 — 340B-359) Saab Tp 100 a Saab 340B VIP teherszállító (Transport) verziója és B Plus a svéd légierőnek. Saab Tp 100A a Saab 340B VIP teherszállító (Transport) verziója Saab OS 100 Saab Tp 100A adaptálva a Nyitott Égbolt Szerződés-re. (Open Skies) Saab 340B Plus a Saab 340B javított változata. Hosszabbított szárnyvégekkel. (340B-360 — 340B-459) Saab 340B plus SAR-200 tengerészeti kereső és mentő (Search And Rescue) repülőgép a japán parti őrségnek. Hosszabbított szárnyvégekkel. Saab 340A QC Quick-change teherszállító változat Saab TP 100C katonai teherszállító (Transport) változat Saab 340 AEW&C légtérellenőrző repülőgép (Airborne Early Warning and Control) Saab 340 MSA tengerészeti felderítő és azonosító gép (Maritime Security Aircraft). Hosszabb hatótávolság érdekében kiegészítő üzemanyagtartállyal felszerelhető. Az 1990-es években fejlesztették ki a repülőgépnek egy hosszabb és gyorsabb változatát, amelyet Saab 2000 néven gyártottak. Üzemeltetők A svájci Crossair volt az első Saab 340 repülőgépet használó légitársaság. Katonai felhasználás Egy névadási verseny után a katonai változat az S 100B Argus nevet kapta. A gép egy Saab mikrohullámú (korábban Ericsson) légiforgalmi radarral (Erieye) felszerelt Saab 340. A rendszert a svéd légierő használja harci irányításhoz és megfigyeléshez (STRIL). A név a görög mitológiából származik, ahol Árgus százszemű óriás volt, aki mindent látott. A radarantenna gerenda alakú (lásd a képet), és a hagyományos radarral ellentétben nincs forgó része. Ehelyett a radarnyaláb elektronikusan vezérelt, úgynevezett fázisvezérelt radarnyaláb. A rendszer hatótávolsága körülbelül 450 km, és más országokba is exportálták, csak más repülőgépekre szerelve. A radar mind repülőgépeket, mind hajókat képes felderíteni. Általános adatok az S-100B Argusról Típus: Felderítő Személyzet: 5 Első járat: 1994 Aktív szolgálatban: 1997 Hosszúság: 19,73 m Fesztáv: 21,44 m Magasság: 6,97 m Üres tömeg: 9,2 tonna Max. felszállási tömeg: 13,2 tonna Motor: 2 x General electric CT7-9B turbopropeller Hatótávolság max.: 1450 km Radar: Ericsson Erieye PS-890 Balesetek 1983 és 2013 között a repülőgéptípusnak 13 balesete volt 48 halálos áldozattal. Halálos balesetek 1994. április 4.: A KLM Cityhopper Flight 433 leszállás közben motorprobléma következtében „átesett” és a földhöz csapódott az Amszterdam-Schiphol repülőtéren. A baleset 3 áldozatot (1 legénység és 2 utas) követelt. 1998. március 19.: A Formosa Airlines gépe az óceánba zuhant Tajvanon, Hsinchu városától 11 km-re, elektromos hiba és a legénység pánikba esése következtében. 13 ember (5 legénység és 8 utas) halt meg. 2000. január 10.: A zürichi repülőtérről való felszállás után a Crossair Flight 498 túl meredeken haladt és dugóhúzó átesésbe került. Egy niederhasli-i mezőre zuhant. A fedélzeten lévő mind a tíz ember (3 legénység és 7 utas) életét vesztette. 2011. május 18 .: A Sol Líneas Aéreas 5428-as járata, Neuquén-ből Comodoro Rivadavia-ba tartó útján, a gép lezuhant Prahuaniyeu-ban, a Río Negro tartományban, Argentínában. A gépen utazó mind a 22 ember (3 legénység és 19 utas) meghalt. Jegyzetek Fordítás Ez a szócikk részben vagy egészben a Saab 340 című svéd Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Ez a szócikk részben vagy egészben a Saab 340 című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.